200 ton fisk er døde efter oversvømmelse på et dambrug i Mosbjerg.

Regnbueørreder for seks millioner kroner er gået tabt efter massive oversvømmelser på et dambrug i Mosbjerg. Vandstanden i steg med halvanden meter efter skybruddet i torsdags. Det forvandlede dambruget til en stor sø, hvor fiskene blev spredt ud over et kæmpe område. I takt med at vandet trækker sig tilbage, efterlader det mange ton døde fisk, som ikke har kunnet klare det urene regnvand. - Det er et sørgeligt syn. Næsten alle fiskene var klar til slagtning og skulle have været eksporteret ud af landet inden for den næste måned, forklarer Henning Priess, der ejer dambruget. I alt regner dambruget med at miste 200 ton fisk. Dele af fiskebestanden er forsikret, men Mosbjerg Dambrug forventer alligevel at tabe flere millioner kroner på fiske-ulykken.